Bărbatul acuzat de crimele din Onești, detubat. Medicii au anunțat procurorii că poate fi audiat.
Bărbatul acuzat că a ucis doi muncitori într-un apartament din Onești a fost detubat. Medicii au anunțat că pacientul rămâne în continuare în monitorizare la secția ATI.
Bărbatul acuzat că a ucis doi muncitori într-un apartament din Onești a fost detubat vineri de medicii de la Spitalul Județean din Bacău, care au anunțat procurorii că pot relua procedurile judiciare."În cursul acestei după-amiezi, pacientul a fost detubat, iar medicii, după ce au analizat starea lui, au anunțat parchetul că se pot relua procedurile judiciare", au transmis vineri reprezentanții Spitalului Județean de Urgență din Bacău.Aceștia au anunțat că pacientul rămâne în continuare în monitorizare la secția ATI.Bărbatul a fost transferat miercuri la Spitalul Judeţean de Urgenţă Bacău, unde i s-a efectutat un computer tomograf la cap, torace şi abdomen, precum şi analize de sânge, pentru că starea de sănătate i s-a deteriorat.Doi muncitori care renovau un apartament în Oneşti, judeţul Bacău, au fost omorâţi, luni seara, de fostul proprietar, în vârstă de 68 de ani, supărat că fusese evacuat. Poliţia a deschis focul pentru a intra în apartamentul unde agresorul a ţinut cei doi bărbaţi ostatici, după ce negocierile dintre agresor şi forţele de ordine au eşuat.Acesta i-a înjunghiat pe cei doi muncitori, unul dintre ei murind pe loc şi altul la spitalul din Oneşti.Poliţiştii au intervenit în forţă şi au tras mai multe focuri de armă. Agresorul a ajuns şi el la spital. El avea multiple plăgi împuşcate în mâini, picioare, abdomen.